ونزوئلادا اؤزونو موقتی پرزیدنت اعلان ائدن میللی مجلیس باشقانی خوان گوایدو، 23 فوریه‌ده آیریلدیغی ونزوئلایا دؤنه‌رک بو گون و صاباح بوتون اؤلکه‌ده ائیلم‌لر تشکیل ائده‌جک‌لرینی آچیقلاییب.
گوایدو، سوسیال مئدیا حسابین‌دان وئردیگی آچیقلامادا، اکوادورداکی تماس‌لاری‌نین آردین‌دان خاریجه چیخما قاداغانا باخمایا‌راق ترک ائتدیگی ونزوئلایا قاییداجاغینی بیلدیریب.
ونزوئلایا گیریشینده ساخلانیلیب آلینما احتیمالی دا اولان گوایدو، بو گون و صاباح بوتون اؤلکه‌ده کوچه‌یه چیخا‌جاق‌لارینی بیل‌دیره‌رک، موخالیفتچی‌لردن، گؤره‌جک‌لری اعلان‌لاری تعقیب ائتمه‌لرینی ایسته‌دی.
گوایدو، 23 فوریه‌ده ونزوئلایا "اینسانی یاردیم" سوخما گیریشلری چرچیوه‌سینده گئتدیگی مرزدن کولومبیایا کئچمیشدی.
کولومبیانین سونرا برزیل، پاراگوئه، آرژانتینه سفر ائدن گوایدو، اکوادورا کئچه‌رک بعضی سفرلر ائتمیشدی.
دولت باشقانی نیکولا مادورونون مشروعیتینی قبول ائتمه‌ین گوایدو، آمریکایا یاناشی، بیر چوخ غرب و لاتین آمریکا اؤلکه‌سی‌نین دستگینی آلیر.
